Nominatfoarm

Ne Nominatfoarm of n Nominotypisk Taxon is in ju Biologie dät typiske Unner-Taxon fon n Taxon, wan et dän Noome fon dit Taxon wierhoalt. Normoal meent me mäd "Nominatfoarm" ju typiske Unneroard fon ne Oard, wan se dän Oardnoome wierhoalt. Toun Biespiel is ju Nominatfoarm fon dän Hauk (die der Accipiter gentilis hat) ju Unneroard Accipiter gentilis gentilis. Man me naamt uk mongs ju typiske Oard fon n Sleek "Nominatfoarm", wan ju dän Sleek-Noome wierhoalt. Toun Biespiel is ju Oard Capreolus capreolus (dät is dät Räi) ju Nominatfoarm fon dän Sleek Capreolus.

Kategorie:Biologie